Søværnets inspektionsskib Vædderen har i 257 døgn sejlet verden rundt til så forskellige steder som Grønland, Afrika og USA - som den største og mest ambitiøse forskningsekspedition i mere end 50 år - nemlig Galathea 3. I dag kom skibet hjem til Frederikshavn. Det var dog ikke den store officielle velkomst, der ventede. Den havde nemlig fundet sted i København, derimod var det for mange af besætningsmedlemmerne næsten en almindelig arbejdsdag som mange andre. Vædderen er i lighed med store del af den militære besætning hjemmehørende på Flådestation Frederikshavn, og her skal skibet nu rigges af og på værft og gennemgå en ombygning, så det igen kommer til at kunne fungere som inspektionsskib. Læs mere om Galathea-ekspeditionen på : http://www.galathea.dk/

Referat:
Søværnets inspektionsskib ligger nu til kaj på Flådestation Frederikshavn.